Professor Lauri Mälksoo lõpetas 1998. aastal Tartu  Ülikooli õigusteaduskonna cum laude, olles veetnud õpingute ajal akadeemilise aasta vahetusüliõpilasena Göttingeni Ülikoolis. Õigusteaduse magistrikraadi omandas ta USA-s Georgetowni Ülikoolis 1999. aastal ja doktorikraadi Berliini Humboldti Ülikoolis 2002. aastal. Hiljem on ta täiendanud ennast ka New Yorgi ja Tokyo ülikoolis. 2009. aastal valiti Lauri Mälksoo rahvusvahelise õiguse professoriks. Samal aastal sai ta Euroopa Teadusuuringute Nõukogu viieaastase grandi, et uurida tänapäeva Venemaa arusaama  rahvusvahelisest õigusest ja inimõigustest.